Сыт щыгъуи дыгъэ къытхуепсыну!
Апхуэдэ фIэщыгъэ иIэу Анзорей жылагъуэм дэт ЩэнхабзэмкIэ унэм сыхьэт 11.00-м Iуэхугъуэ дахэ щекIуэкIынущ. Сабийхэр хъумэным и дунейпсо махуэм ехьэлIа а махуэшхуэм, хабзэ дахэ хъуауэ, илъэс къэс къызэхуешэс хуэмыщIа унагъуэхэм къахэкIа сабийхэр.
ГъуазджэхэмкIэ район сабий школым и гъэсэнхэмрэ творческэ гупхэмрэ цIыкIухэм папщIэ ягъэхьэзыращ уэрэд, къафэ, джэгукIэ зэмылIэужьыгъуэхэр, саугъэтхэр.
Сабийхэм я IутIыжыр къызэзыгъэпэщыр Лэскэн районым и администрацэрщ. Абы и жэрдэмыр даIыгъащ Лэжьыгъэмрэ социальнэ зыужьыныгъэмкIэ район IуэхущIапIэм, ЦIыхухэр социальнэ IуэхутхьэбзэкIэ къызэзыгъэпэщ центрым, Анзорей къуажэм и администрацэм.
ГУIЭТЫЖ Залинэ.
